alexandrainst/scandi-wiki huggingface dataset:
Aksu (Aksu)

Aksu (fra tyrkisk aq: hvitt + su: vann; kinesisk: 阿克; pinyin: Ākèsū; uigursk: ئاقس / Aksu) er et byfylke i prefekturet Aksu i den autonome region Xinjiang i Folkerepublikken Kina.

Den er en oaseby mellom Kashgar (Kashi) og Kucha ved den nordlige silkeveien nord for ørkenen Taklamakan.

Administrative enheter
Storkommuner:
喀勒塔勒镇. Kaletale zhèn
阿依库勒镇. Ayikule zhèn
Kommuner:
依干其乡, Yiganqi xiāng
库木巴希乡, Kumubaxi xiāng
托喀依乡, Tuokayi xiāng
托普鲁克乡, Tuopuluke xiāng
拜什吐格曼乡, Baishentugeman xiāng

Eksterne lenker 
 Lokalregjeringens sider 
 La mosquée Langanhannika d'Aksu
 Bykart

Silkeveien
Byfylker i Xinjiang
Oaser
Issah Samir

Issah Samir (født 26. juli 1989) er en ghanesisk amatørbokser, som konkurrerer i vektklassen bantamvekt. Samir har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i kvartfinalen av Héctor Manzanilla fra Venezuela i vektklassen bantamvekt. Han er bror til bokseren Bastir Samir.

Eksterne lenker 
 

Ghanesiske boksere
Deltakere for Ghana under Sommer-OL 2008
Boksere under Sommer-OL 2008
Fødsler i 1989
Emanuel Thabiso Nketu

Emanuel Thabiso Nketu (født 25. januar 1980 i Lesotho) er en lesothisk amatørbokser, som konkurrerer i vektklassen bantamvekt. Thabiso Nketu har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i første runde av Bruno Julie fra Mauritius i vektklassen bantamvekt. Han deltok også i Samveldelekene 2006 i Melbourne, Australia der han vant to kamper.

Eksterne lenker 
 

Lesothiske boksere
Deltakere for Lesotho under Sommer-OL 2008
Boksere under Sommer-OL 2008
Fødsler i 1980
Khavazhi Khatsigov

Khavazhi Khatsigov, hviterussisk Хаважы Хацыгаў - Khavazjy Khatsyhaw (født 17. april 1977 i Groznyj, Tsjetsjenia) er en hviterussisk amatørbokser, som konkurrerer i vektklassen bantamvekt. Khatsigov har ingen større internasjonale resultater, og fikk sin olympiske debut da han representerte Hviterussland under Sommer-OL 2004, der han røk ut i andre runde. Han representerte også Hviterussland under Sommer-OL 2008. Her ble han slått ut i første runde av Veaceslav Gojan fra Moldova i vektklassen bantamvekt. Han ble også europamester i boksing i 2002 i Perm, Russland.

Eksterne lenker 
 

Belarusiske boksere
Boksere under Sommer-OL 2008
Deltakere for Belarus under Sommer-OL 2008
Boksere under Sommer-OL 2004
Deltakere for Belarus under Sommer-OL 2004
Personer fra Groznyj
Zorica Pavićević

Zorica (Dragović) Pavićević (født 9. mai 1956 i Danilovgrad), jugoslavisk håndballspiller som deltok i de olympiske leker 1984 i Los Angeles.

Pavićević ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte fire kamper i turneringen og scoret to mål.

OL-medaljer 
 1984  Los Angeles -  Gull i håndball damer  Jugoslavia

Eksterne lenker 
 

Jugoslaviske håndballspillere
Medaljevinnere under Sommer-OL 1984
Deltakere for Jugoslavia under Sommer-OL 1984
Håndballspillere under Sommer-OL 1984
Olympiske mestere for Jugoslavia
Personer fra Danilovgrad
Fødsler i 1956
Olympiske medaljevinnere i håndball
Biserka Višnjić

Biserka Višnjić (født 10. oktober 1953 i Trogir), jugoslavisk håndballspiller som deltok i de olympiske leker 1980 i Moskva og 1984 i Los Angeles.

Višnjić ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte fire kamper og scoret 15 mål.

Fire år tidligere, under Sommer-OL 1980 i Moskva, kom Jugoslavia på andreplass bak Sovjetunionen. Višnjić spilte alle fem kampene og scoret trettitre mål og ble turneringens topscorer.

OL-medaljer 
 1984  Los Angeles -  Gull i håndball damer  Jugoslavia
 1980  Moskva -  Sølv i håndball damer  Jugoslavia

Eksterne lenker 
 

Jugoslaviske håndballspillere
Medaljevinnere under Sommer-OL 1980
Deltakere for Jugoslavia under Sommer-OL 1980
Håndballspillere under Sommer-OL 1980
Medaljevinnere under Sommer-OL 1984
Deltakere for Jugoslavia under Sommer-OL 1984
Håndballspillere under Sommer-OL 1984
Olympiske mestere for Jugoslavia
Fødsler i 1953
Olympiske medaljevinnere i håndball
Ljubinka Janković

Ljubinka Janković (født 23. september 1958), jugoslavisk håndballspiller som deltok i de olympiske leker 1984 i Los Angeles og 1988 i Seoul.

Janković ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte alle fem kampene i turneringen og scoret seks mål.

Fire år senere, under Sommer-OL 1988 i Seoul da Jugoslavia kom på fjerdeplass, spilte hun alle fem kampene og scoret ti mål.

OL-medaljer 
 1984  Los Angeles -  Gull i håndball damer  Jugoslavia

Eksterne lenker 
 

Jugoslaviske håndballspillere
Olympiske mestere for Jugoslavia
Medaljevinnere under Sommer-OL 1984
Deltakere for Jugoslavia under Sommer-OL 1984
Håndballspillere under Sommer-OL 1984
Deltakere for Jugoslavia under Sommer-OL 1988
Håndballspillere under Sommer-OL 1988
Fødsler i 1958
Olympiske medaljevinnere i håndball
Mirjana Ognjenović

Mirjana Ognjenović (født 17. september 1953 i Zagreb), jugoslavisk håndballspiller som deltok i de olympiske leker 1980 i Moskva og 1984 i Los Angeles.

Ognjenović ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte fire kamper og scoret 10 mål.

Fire år tidligere, under Sommer-OL 1980 i Moskva, kom Jugoslavia på andreplass bak Sovjetunionen. Ognjenović spilte alle fem kampene og scoret elleve mål.

OL-medaljer 
 1984  Los Angeles -  Gull i håndball damer  Jugoslavia
 1980  Moskva -  Sølv i håndball damer  Jugoslavia

Eksterne lenker 
 

Jugoslaviske håndballspillere
Medaljevinnere under Sommer-OL 1980
Deltakere for Jugoslavia under Sommer-OL 1980
Håndballspillere under Sommer-OL 1980
Medaljevinnere under Sommer-OL 1984
Deltakere for Jugoslavia under Sommer-OL 1984
Håndballspillere under Sommer-OL 1984
Personer fra Zagreb
Olympiske mestere for Jugoslavia
Fødsler i 1953
Olympiske medaljevinnere i håndball
Jasna Ptujec

Jasna Ptujec (født 19. januar 1959 i Zagreb), jugoslavisk håndballspiller som deltok i de olympiske leker 1984 i Los Angeles.

Ptujec ble olympisk mester i håndball under Sommer-OL 1984 i Los Angeles. Hun var målvakt på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte alle fem kampere i turneringen som målvakt.

OL-medaljer 
 1984  Los Angeles -  Gull i håndball damer  Jugoslavia

Eksterne lenker 
 

Jugoslaviske håndballspillere
Håndballmålvakter
Medaljevinnere under Sommer-OL 1984
Deltakere for Jugoslavia under Sommer-OL 1984
Håndballspillere under Sommer-OL 1984
Olympiske mestere for Jugoslavia
Personer fra Zagreb
Fødsler i 1959
Olympiske medaljevinnere i håndball
Hanshelleren

Hanshelleren er en stor heller som ligger på Strøm i Flatanger i Trøndelag.

Helleren ble trolig dannet, i likhet med flere andre hellere langs norskekysten, av havets brenninger da havnivået sto høyere. Da landet hevet seg etter siste istid for om lag 10 000 år siden ble mange grotter og hellere langs kysten tilholdssted for våre forfedre. Det er også gjort funn av eldgamle fangstredskaper i Hanshelleren.

Hanshelleren er et populært turmål, særlig blant klatrere. Den er særlig godt egnet for klatring da brattheten gjør at fjellveggen holder seg tørr, samt at bergtypen (granitt) er fast. I tillegg muliggjør helleren at klatrerne kan etablere klatreruter med forskjellige vanskelighetsgrader ettersom grad av overheng varierer. I 2012 ble den til da hardeste klatreruta i verden klatret i Hanshelleren: ruta Change, grad 9b+, førstebesteget av den tsjekkiske klatreren Adam Ondra. I 2017 besteg Ondra nok en ny rute i Hanshelleren, denne fikk navnet Silence. Med grad 9c er dette den hardeste klatreruta i verden.

Referanser 

Hellere i Norge
Flatangers geografi
Klatring
Blaupunkt (album)

Blaupunkt er et musikkalbum med Blaupunkt, utgitt i 1982. Dette var bandets første og siste hele album.

Sporliste

 «Maskin maskin» (Harald Haakstad)
 «Dama i skapet» (Haakstad/Tone Rønning)
 «Linedanser» (Kåre Berntzen)
 «Dine kyss aha» (Bjørn Rølla/Rønning)
 «Etter oss» (Berntzen/Haakstad/Rønning)
 «Singin' In My Funeral» (Blaupunkt)
 «Ekkodalen» (Haakstad/Rønning)
 «Vi må – må ha» (Haakstad/Rønning)
 «Space Twist» (Haakstad)
 «Luksusdyr» (Blaupunkt)
 «Gal kvinne (på frifot)» (Rølla/Rønning)
 «In the Metro» (Haakstad/Berntzen/Rønning)

Medvirkende

Blaupunkt
 Tone Rønning - vokal, produsent, låtskriver, coverdesign
 Harald Haakstad - gitar, produsent, låtskriver, coverdesign
 Kåre Berntzen - gitar, produsent, låtskriver, coverdesign
 Bjørn Rølla - bass, produsent, låtskriver, coverdesign
 Gunnar Hanslien - trommer, perkusjon, låtskriver, coverdesign

Øvrige
 Rolf Kjernet - produsent, tekniker
 Knut Riisnæs - saksofon på Luksusdyr
 Kristin von Hirsch - kor på Luksusdyr
 Paul Værlien - kor på Luksusdyr
 Dutte - tekniker
 Per Sveinson - tekniker
 Annabel Ranheimsæter - fotograf
 Volker Zibell - coverdesign

Referanser 

Debutalbum fra 1982
Norske debutalbum
Mirjana Đurica

Mirjana Đurica (født 11. mars 1961 i Sombor), jugoslavisk håndballspiller som deltok i de olympiske leker 1980 i Moskva, 1984 i Los Angeles og 1988 i Seoul.

Đurica ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte alle fem kampene og scoret 18 mål.

Fire år tidligere, under Sommer-OL 1980 i Moskva, kom Jugoslavia på andreplass bak  Sovjetunionen. Đurica spilte alle fem kampene og scoret ett mål.

OL-medaljer 
 1984  Los Angeles -  Gull i håndball damer  Jugoslavia
 1980  Moskva -  Sølv i håndball damer  Jugoslavia

Eksterne lenker 
 

Jugoslaviske håndballspillere
Olympiske mestere for Jugoslavia
Medaljevinnere under Sommer-OL 1980
Deltakere for Jugoslavia under Sommer-OL 1980
Håndballspillere under Sommer-OL 1980
Medaljevinnere under Sommer-OL 1984
Deltakere for Jugoslavia under Sommer-OL 1984
Håndballspillere under Sommer-OL 1984
Deltakere for Jugoslavia under Sommer-OL 1988
Håndballspillere under Sommer-OL 1988
Fødsler i 1961
Olympiske medaljevinnere i håndball
Slavica Đukić

Slavica Đukić (født 7. januar 1960) er en tidligere jugoslavisk/østerriksk håndballspiller som deltok i de olympiske leker 1984 i Los Angeles, 1980 i Moskva og 1992 i Barcelona.

Đukić ble olympisk mester i håndball under Sommer-OL 1984 i Los Angeles. Hun var målvakt på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte fire kamper i turneringen som målvakt.

Fire år senere, under Sommer-OL 1988 i Seoul da Jugoslavia kom på fjerdeplass, spilte hun alle fem kampene som målvakt.

Under OL 1992 i Barcelona spilte hun for Østerrike som ble nummer fem i håndballturneringen for damer.

OL-medaljer 
 1984  Los Angeles -  Gull i håndball damer  Jugoslavia

Eksterne lenker 
 

Jugoslaviske håndballspillere
Olympiske mestere for Jugoslavia
Medaljevinnere under Sommer-OL 1984
Deltakere for Jugoslavia under Sommer-OL 1984
Håndballspillere under Sommer-OL 1984
Deltakere for Jugoslavia under Sommer-OL 1988
Håndballspillere under Sommer-OL 1988
Deltakere for Østerrike under Sommer-OL 1992
Håndballspillere under Sommer-OL 1992
Fødsler i 1960
Olympiske medaljevinnere i håndball
Bauhaus (byggemarked)

Bauhaus er et tysk-basert byggemarked med 220 varehus i 15 europeiske land. Det har i dag sitt europeiske hovedsete i Mannheim, Tyskland og sitt danske og norske hovedsete i Tilst utenfor Århus.

Historie 
Bauhaus introduserte konseptet «alt-under-ett-tak» i 1960, da det første byggevarehuset åpnet i Mannheim i Tyskland. I dag finnes Bauhaus i 15 land og representeres i flere enn 220 byggevarehus, hvorav to i Norge.

Bauhaus kom til Norge i 2007, da de åpnet sitt varehus på Liertoppen i Lier. I 2010 åpnet de Norges største byggevarehus i Vestby utenfor Oslo.

I Europa er det i alt 220 varehus fordelt på 15 land, blant andre Tyskland, Østerrike, Danmark, Sverige, Tsjekkia, Finland, Spania, Tyrkia, Kroatia, Sveits, Slovenia, Ungarn, Norge og Estland.

Referanser

Eksterne lenker 
 
 Bauhaus' norske hjemmeside

Butikker
Argentine Islands

Argentine Islands er en øygruppe i Antarktis, beliggende ni kilometer sørvest for Petermann Island og sju kilometer nordvest for Cape Tuxen i Wilhelm Archipelago utenfor Den antarktiske halvøy.

Øygruppen ble oppdaget under Jean-Baptiste Charcots ekspedisjon 1903–05 og gitt navnet Îles Argentines etter den argentinske republikk i takknemlighet for myndighetenes velvilje i forbindelse med ekspedisjonen. British Graham Land Expedition (BGLE) under ledelse av John Riddoch Rymill var stasjonert på Argentine Islands i 1935 og gjennomførte grundige undersøkelser av dem.

Storbritannia ved Falkland Islands Dependencies Survey etablerte Base F (Argentine Islands) i 1947 på øya Winter Island. Forskningsstasjonen flyttet til naboøya Galindez Island i 1954, og i 1977 skiftet den navn til Faraday Station. Stasjonen ble i 1996 overført til Ukraina og omdøpt til Akademik Vernadsky.

Kilder 

Øygrupper i Antarktis
Wilhelm Archipelago
Liste over gjenger og foreninger ved Studentersamfundet i Trondhjem

Dette er en liste over nåværende og tidligere gjenger og foreninger ved Studentersamfundet i Trondhjem.

Nåværende gjenger 

 Styrende organ
 Finansstyret
 Rådet – kontrollorgan
 Styret

 Arrangerende gjenger
 Klubbstyret (KLST)
 Kulturutvalget (KU)
 Lørdagskomiteen (LØK)

 Driftende gjenger
Akademisk Radioklubb (ARK) (tilknyttet forening)
 Diversegjengen (D-gjengen) – byggteknisk ansvar
 Forsterkerkomiteen (FK)
 Fotogjengen (FG)
 Informasjonsteknologikomiteen (ITK)
 Kafé- og serveringsgjengen (KSG)
Markedsføringsgjengen (MG)
 Regi – sceneteknisk ansvar
 Videokomiteen (VK)

 Kunstneriske gjenger
 Strindens Promenade Orchester (SPO)
 Studentersamfundets Interne Teater (SIT)
 Studentersamfundets Orkester (Orkesteret)
 Kjellerbandet
 Leisure Suit Lovers
 S. Møller storband 
 Salongorkesteret
 Studentersamfundets symfoniorkester (Symf.Orch.)
 Snaustrinda Spelemannslag
 7Stones
 Voi
 Sitting Ducks

 Kunstnerisk tilknyttede foreninger
 Trondhjems Kvinnelige Studentersangforening (TKS)
 Candiss
 Knauskoret
 Trondhjems Studentersangforening (TSS)
 Knauskoret
 Pirum

 Studentmedier
 Propheten – Samfundets håndskrevne avis
 Radio Revolt (Radion) (Eies av Mediastud AS)
 Student-TV (STV) (Eies av Mediastud AS)
 Under Dusken (UD) (Eies av Mediastud AS)

 Festivaler
 ISFiT (tilknyttet stiftelse)
 UKA

 Administrative undergrupper av Finansstyret
 Arkivet
 Gjengsekretariatet (GS)
 Nybygg (Fengselstomtprosjektet)
 Profilgruppa
 Sikringskomiteen

Tidslinje for nåværende gjenger og foreninger

Referanser

Studentersamfundet i Trondhjem
Studentersamfundet i Trondhjem
Det antarktiske arkipel

Det antarktiske arkipel (engelsk: Palmer Archipelago) er en øygruppe utenfor nordvestkysten av Den antarktiske halvøy. Den strekker seg fra Tower Island i nord til Anvers Island i sør og er separert fra Danco Coast i Graham Land av Gerlachestredet. I tillegg til Tower Island og Anvers Island omfatter øygruppen blant annet Trinity Island, Hoseason Island, Liège Island, Brabant Island og Wiencke Island.

Øygruppen ble navngitt Archipelago Palmer av Adrien de Gerlache i 1898 etter Nathaniel Palmer som observerte den nordlige delen av øygruppen i 1820.

Både Argentina og Storbritannia har hatt forskningsstasjoner her.

Kilder 

 
Øygrupper i Antarktis
Ingrid Søndenå

Ingrid Katrine Buer Søndenå (født 20. desember 1993) er en norsk fotballspiller som spiller på .

Klubbkarriere

Rustad og Lyn 
Søndenå begynte sin fotballkarriere på . Det var her hun først ble lagt merke til, og hun ble tatt ut til en landslagssamling med Norges J15-landslag i 2007.

Året etterpå dro Søndenå til , der hun ble med i det dyktige J93-laget deres. I 2009 vant Lyn finalen i Norway Cup på straffespark, og Søndenå ble kåret til banens beste spiller.

Røa 
Tidlig i 2010 hospiterte Søndenå med Røa, og hun ble fort tilbudt kontrakt. Hennes offisielle debut kom mot den svært tøffe motstanderen Turbine Potsdam. Deretter fikk Søndenå spille i Røas første kamp i Toppserien 2010. Ettersom skader kom i veien, ble Søndenå flyttet på til både venstre- og høyreback, men hun spiller primært midtstopper.

Søndenå fikk mye tillit den første sesongen, og spilte hele cupfinalen det året. I 2011, derimot, konkurrerte hun mot Gunhild Herregården og Guro Knutsen Mienna, og fikk mindre spilletid. 2012-sesongen ble ødelagt av skader og sykdom etter et flåttbitt.

Vålerenga 
Som 19-åring signerte hun for Vålerenga før 2013-sesongen. I sin første sesong for klubben spilte hun 13 kamper, før hun de neste årene etablerte seg i laget og fikk mer spilletid. 

Høsten 2017 ble det kjent at hun måtte opereres for å fjerne en hjernesvulst. Til seriestart i 2018 var hun tilbake på fotballbanen, bare seks måneder etter hjernesvulsten. I september 2018 fikk hun påvist hjernesvulst igjen, og måtte opereres for andre gang. 

I 2018 nådde hun en milepæl med 100 spilte kamper for Vålerenga. I 2019 var hun med å ta sølv både i Toppserien og i Norgesmesterskapet med Vålerenga. 

Etter syv år og 135 offisielle kamper ble det i desember 2019 kjent at hun forlot klubben. Hun var på dette tidspunktet den Vålerenga-spilleren med flest kamper for klubben på øverste nivå i norsk fotball, med 116 kamper i Toppserien.

Stabæk 
I desember 2019 ble det kjent at hun hadde signert for Stabæk. Hun var i 2020 med å rykke opp fra 1. divisjon til Toppserien med klubben.

Landslagskarriere 
Søndenå har landskamper for J17, J19, U20 og U23-landslaget til Norge. 

Hun debuterte for Norges J19-landslag i en treningskamp mot Sverige, fortsatt bare 16 år gammel. I 2012 ble hun kaptein for J19-landslaget. I EM-kvalifiseringen ble hun skadet i første kamp, og sto over de to siste. Hun var også med til U20-VM i Japan, men spilte ingen kamper.

Referanser

Eksterne lenker 
 

Norske fotballspillere
Norgesmestere i fotball
Fotballspillere for Lyn Fotball
Fotballspillere for Rustad IL
Fotballspillere for Røa IL
Fotballspillere for Stabæk Fotball
Fotballspillere for Vålerenga Fotball
Jelizaveta Bryzhina

Jelizaveta Viktorivna Bryzhina (ukrainsk: Єлизавета Вікторівна Бризгіна, født 28. november 1989 i Luhansk) er en ukrainsk sptinter, som spesialiserer seg på 100 meter.

Hun er datter av de tidligere sovjetiske friidrettsutøverne Olga Bryzgina og Viktor Bryzgin, og studerer ved Luhansk Taras Shevchenko National University.

Karriere 
Som junior deltok hun i bl.a. Junior-EM i friidrett 2007. Her vant hun sølv på både 200 meter og 4 x 100 meter stafett, sammen Hanna Titimets, Anna Yaroshchuk og Nataliya Pohrebnyak.

I 2010 deltok hun i EM i friidrett 2010 i Barcelona, og reiste hjem med to medaljer. Først var hun med på det ukrainske stafettlaget som vant gull på 4 x 100 meter. I tillegg vant hun sølv på 200 meter individuelt, med tiden 22,44, som var ny personlig rekord. franske Myriam Soumaré vant gullet.

Hun vant også sølv på 200 meter ved Continental Cup i 2010 med tiden 23,37, bak Aleksandra Fedoriva.

Referanser

Eksterne lenker 
 
 European Athletics - Yelizaveta Bryzhina

Ukrainske sprintere
Europamestere i friidrett
Deltakere for Ukraina under Sommer-OL 2016
Friidrettsutøvere under Sommer-OL 2016
Friidrettsutøvere under Sommer-OL 2012
Deltakere for Ukraina under Sommer-OL 2012
Medaljevinnere under Sommer-OL 2012
Fødsler i 1989
Deltakere for Ukraina under EM i friidrett 2010
Deltakere for Ukraina under EM i friidrett 2018
Gustav M. Flisnes

Gustav Mjaaland Flisnes (født 18. april 1928, død 24. desember 2021) var en norsk veterinær og tidligere politiker (V). Fra 1972 representerte han Det Nye Folkepartiet (DNF).

Han avla eksamen ved Norges veterinærhøgskole i 1953, og var kontrollveterinær/byveterinær i Ålesund 1954–1993. Flisnes har blant annet vært sentralstyremedlem i Den norske veterinærforening (DNV), medlem av formannskap og kommunestyre i Borgund og Ålesund i 16 år, ordfører i Borgund og deretter i Ålesund 1968–1975, medlem av fylkesting og fylkesutvalg i Møre og Romsdal, samt 2. vararepresentant til Stortinget fra Møre og Romsdal 1969–1973, men uten å møte. Han var styreformann i Tafjord Kraft i 14 år.

Flisnes ble i 1997 tildelt Kongens fortjenstmedalje i gull for 40 års samfunnsbyggende virke.

Kilder 
 «80 år: Gustav M. Flisnes». I: Aftenposten, 18. april 2008.

Eksterne lenker 
 

Ordførere i Ålesund
Venstre-ordførere i Møre og Romsdal
Norske veterinærer
Personer fra Ålesund kommune
John Joe Nevin

John Joseph Nevin (født 7. juni 1989 i Mullingar) er en irsk amatørbokser, som konkurrerer i vektklassen bantamvekt. Nevin fikk sin olympiske debut da han representerte Irland under Sommer-OL 2008. Her ble han slått ut i åttendedelsfinalen av Enkhbatyn Badar-Uugan fra Mongolia i vektklassen bantamvekt. Han deltok også i Verdensmesterskapet i 2009 i Milano, Italia der tok bronsen.

OL-medaljer 
  2012  London - Sølv i boksing, bantamvekt menn   Irland

Eksterne lenker 
 

Irske boksere
Olympiske sølvmedaljevinnere for Irland
Deltakere for Irland under Sommer-OL 2008
Boksere under Sommer-OL 2008
Medaljevinnere under Sommer-OL 2012
Deltakere for Irland under Sommer-OL 2012
Boksere under Sommer-OL 2012
Personer fra County Westmeath
Fødsler i 1989
Olympiske medaljevinnere i boksing
Worapoj Petchkoom

Worapoj Petchkoom (født 18. mai 1981 i Surat Thani) er en thailandsk amatørbokser, som konkurrerer i vektklassen bantamvekt. Petchkoom fikk sin olympiske debut da han representerte Thailand under Sommer-OL 2004, der han tok sølvet bak Guillermo Rigondeaux fra Cuba. Han representerte også Thailand under Sommer-OL 2008, der han ble slått ut i kvartfinalen av Yankiel Leon fra Cuba i vektklassen bantamvekt. Han deltok også i Verdensmesterskapet i 2007 i Chicago, USA der han røyk ut i andre runde.

Eksterne lenker 
 

Thailandske boksere
Olympiske sølvmedaljevinnere for Thailand
Medaljevinnere under Sommer-OL 2004
Deltakere for Thailand under Sommer-OL 2004
Boksere under Sommer-OL 2004
Deltakere for Thailand under Sommer-OL 2008
Boksere under Sommer-OL 2008
Fødsler i 1981
Olympiske medaljevinnere i boksing
Khumiso Ikgopoleng

Khumiso Ikgopoleng (født 5. desember 1979) er en botswansk amatørbokser, som konkurrerer i vektklassen bantamvekt. Ikgopoleng har ingen større internasjonale resultater, og fikk sin olympiske debut da han representerte Botswana under Sommer-OL 2004, der han røyk ut i andre runde. Han representerte også Botswana under Sommer-OL 2008 der han ble slått ut i kvartfinalen av Enkhbatyn Badar-Uugan fra Mongolia i vektklassen bantamvekt.

Eksterne lenker 
 

Botswanske boksere
Deltakere for Botswana under Sommer-OL 2004
Boksere under Sommer-OL 2004
Deltakere for Botswana under Sommer-OL 2008
Boksere under Sommer-OL 2008
Fødsler i 1979
Johan Lyder Brun (1802–1865)

Johan Lyder Brun (født 30. mai 1802 i Bergen, død 15. juli 1865 i Christiania) var en norsk teolog og prost. Han var sønnesønn av Johan Nordahl Brun, far av maleren Christen Brun (1828–1905), og farfar til teologiprofessoren Johan Lyder Brun.

Brun var gift med Karen Claudine Ulrikke Pavels, datter av Claus Pavels. De hadde ti barn.

Brun gjorde tjeneste som prost i Avaldsnes fra 1832 til 1848. Her var han også en tid valgt til ordfører. Brun var sentral i Avaldsnesfunnet. 

Siden tjenestegjorde han i Norderhov.

Referanser

Kilder 
 Nord-Karmøy historielag

Norske lutherske prester
Personer fra Bergen kommune
Fødsler i 1802
Dødsfall i 1865